באליפות אירופה בשחייה שנערכה בדברצן, הונגריה במאי 2012 סיים שפירא בר אור במקום תשיעי במשחה ל-200 מטר גב בתוצאה של 1:59.58 דקות, 18 מאיות השנייה מהשתתפות בשלב הגמר, במקום 11 במשחה ל-200 מטר פרפר בתוצאה של 1:59.09 דקות, מקום 12 במשחה ל-200 מטר חופשי בתוצאה של 1:49.69 דקות, בשלב המוקדמות הוא קבע תוצאה של 1:48.93 דקות ועלה מהמקום השלישי ובמקום 12 במשחה ל-100 מטר גב בתוצאה של 55.01 שניות. נוסף לכך, הוא סיים במקום שביעי במשחה שליחים 4x100 מטר מעורב ביחד עם יעקב טומרקין, אמרי גניאל, ואלון מנדל בתוצאה של 3:37.77 דקות.